KOMISSION ASETUS (ETY) N:o 2047/93,

annettu 27 päivänä heinäkuuta 1993,

otsonikerrosta heikentävien aineiden ja otsonikerrosta heikentäviä aineita sisältävien tuotteiden kaupasta valtioiden kanssa, jotka eivät ole otsonikerrosta heikentävistä aineista tehdyn Montrealin pöytäkirjan osapuolia

EUROOPAN YHTEISÖJEN KOMISSIO, joka

ottaa huomioon Euroopan talousyhteisön perustamissopimuksen,

ottaa huomioon otsonikerrosta heikentävistä aineista 4 päivänä maaliskuuta 1991 annetun neuvoston asetuksen (ETY) N:o 594/91 (1), sellaisena kuin se on muutettuna neuvoston asetuksella (ETY) N:o 3952/92 (2),

ottaa huomioon otsonikerroksen suojelua koskevan Wienin yleissopimuksen ja otsonikerrosta heikentävistä aineista tehdyn Montrealin pöytäkirjan tekemisestä 14 päivänä lokakuuta 1988 tehdyn neuvoston päätöksen 88/540/ETY (3) ja Lontoossa kesäkuussa 1990 hyväksytyn pöytäkirjan osapuolten tekemästä päätöksestä muuttaa otsonikerrosta heikentäviä aineita koskeva Montrealin pöytäkirja 12 päivänä joulukuuta 1991 tehdyn neuvoston päätöksen 91/690/ETY (4),

sekä katsoo, että

asetuksen (ETY) N:o 594/91 5 artiklassa, 6 artiklan 1 ja 2 kohdassa sekä 8 artiklassa kielletään valvottuja otsonikerrosta heikentävä aineita ja otsonikerrosta heikentäviä aineita sisältäviä tuotteita koskeva yhteisön tuonti ja vienti valtioista tai valtioihin, jotka eivät ole pöytäkirjan osapuolia,

asetuksen (ETY) N:o 594/91 9 artiklassa sallitaan komission antaa lupa valvottujen aineiden ja tuotteiden, jotka sisältävät yhtä tai useampaa näistä aineista, kauppaan sellaisen valtion kanssa, joka ei ole pöytäkirjan osapuoli, jos osapuolet päättävät kokouksessaan, että kyseinen valtio on täysimääräisesti pöytäkirjan 2, 2 A-2 C ja 4 artiklan määräysten mukainen ja että kyseinen valtio toimittaa tätä varten pöytäkirjan 7 artiklassa tarkoitetut tiedot,

osapuolet ovat päättäneet neljännessä kokouksessaan Kööpenhaminassa vuonna 1992, että pöytäkirjan 4 artiklan 1-4 a kohdassa tarkoitettu kauppa voidaan sallia Kolumbian kanssa pöytäkirjan 4 artiklan 8 kohdan mukaisesti,

osapuolet ovat kyseisen kokouksen aikana tilapäisesti päättäneet, kunnes lopullinen päätös tehdään osapuolten viidennessä kokouksessa, joka on suunniteltu pidettäväksi 15-26 päivänä marraskuuta 1993, että kaikki ne valtiot, jotka eivät ole pöytäkirjan osapuolia, ja jotka ilmoittavat Yhdistyneiden kansakuntien ympäristöohjelman otsonisihteeristölle 31 päivään maaliskuuta 1993 mennessä, että ne noudattavat pöytäkirjan 2, 2 A-2 C ja 4 artiklan määräyksiä, toimittavat pöytäkirjan 7 artiklassa määritellyt tiedot tämän osoittamiseksi, ja että ne noudattavat pöytäkirjojen asiaankuuluvia määräyksiä ja että niille ei tarvitsisi tehdä otsonikerrosta heikentävien aineiden vientiä koskevia tarkastuksia,

useimmat niistä valtioista, jotka eivät ole pöytäkirjan osapuolia, sekä useimmat sellaiset pöytäkirjan osapuolet, jotka eivät ole allekirjoittaneet Lontoossa 1990 tehtyä muutosta, ovat toimittaneet tiedot Yhdistyneiden kansakuntien ympäristöohjelman otsonisihteeristölle tämän päätöksen mukaisesti,

tämän asetuksen säännökset ovat tilapäisiä, ja niitä voidaan muuttaa komission asetuksella osapuolten viidennessä kokouksessaan tekemän päätöksen perusteella,

asetuksen (ETY) N:o 594/91 12 artiklassa määritellään mainitun päätöksen täytäntöönpanoa koskevien oikeudellisten toimenpiteiden antamismenettely, ja

tässä direktiivissä säädetyt toimenpiteet ovat asetuksen (ETY) N:o 594/91 12 artiklalla perustetun komitean antaman lausunnon mukaisia,

ON ANTANUT TÄMÄN DIREKTIIVIN:

1 artikla

Kauppa Kolumbian kanssa

Poiketen siitä, mitä asetuksen (ETY) N:o 594/91 5 artiklassa, 6 artiklan 1 ja 2 kohdassa sekä 8 artiklassa säädetään, mainitun asetuksen 2 artiklassa määriteltyjen valvottujen aineiden ja yhtä tai useampaa näistä aineita sisältävien tuotteiden, sellaisena kuin ne voidaan määritellä mainitun asetuksen 6 artiklan 3 kohdan mukaisesti, kauppa Kolumbian kanssa sallitaan.

2 artikla

Kauppa muiden valtioiden kanssa, jotka eivät ole pöytäkirjan osapuolia, tai sellaisten pöytäkirjan osapuolten kanssa, jotka eivät ole pöytäkirjaan Lontoossa tehdyn muutoksen alaisia

1. Poiketen siitä, mitä asetuksen (ETY) N:o 594/91 8 artiklassa säädetään, kyseisen asetuksen 2 artiklassa määriteltyjen valvottujen aineiden vienti yhteisöstä Slovakiaan, Salomonsaarille, Gaboniin, Madagaskariin, Laosiin, Bahamalle, Kongoon, Komoreille, Dominicaan, Senegaliin, Peruun, Jamaikalle, Vietnamiin, Libanoniin, Myanmariin, Norsunluurannikolle, Surinamiin, Dominikaaniseen tasavaltaan, Liettuaan, Guaynaan ja Maliin sallitaan.

2. Poiketen siitä, mitä asetuksen (ETY) N:o 594/91 8 artiklan 2 kohdassa säädetään, muiden täysin halogenoitujen kloorifluorihiilivetyjen, hiilitetrakloridin ja 1,1,1-trikloorietaanin, jotka on määritelty mainitun asetuksen 2 artiklassa, vienti yhteisöstä Hongkongiin, Jordaniaan, Turkkiin, Nicaraguaan, Uruguayhin, Maltaan ja Sudaniin sallitaan.

3 artikla

Voimaantulo

Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

Tehty Brysselissä 27 päivänä heinäkuuta 1993.

Komission puolesta

Yannis PALEOKRASSAS

Komission jäsen

(1) EYVL N:o L 67, 14.3.1991, s. 1

(2) EYVL N:o L 405, 31.12.1992, s. 41

(3) EYVL N:o L 297, 31.10.1988, s. 8

(4) EYVL N:o L 377, 31.12.1991, s. 28